cyanic-selkie/wikianc huggingface dataset:
Կայսրի նոր արկածները
Սյուժե
Կուսկոն հասկանում է, որ Պաչան ճիշտ էր և ցանկանում է նրա հետ հաշտվել։ Հաշտությունը կայանում է, սակայն այդ ժամանակ Իզմանգալիս է Պաչաի տուն հույսով, որ Կուսկոն թաքնվում է այնտեղ։ Պաչաի ընտանիքը շեղում է Իզմաին և Կրոնկին, իսկ այդ չամանակ կայսըրը և Պաչան ուղևորվում են դեպի Իզմաի լաբարատորիա։ Սակայն Իզման և Կրոնկը հասնում են նրանց, Իզման պահնորդներին հրամայում է բռնել նրանց։ Պաչան վերցնում է մի քանի համեմեունքներ (Կուսկոն դրանք խմում է պահնորդներից փախչելու ժամանակ), սակայ դրանք Կուսկոին չեն վերափոխում մարդու։ Մնում են 2 համեմունք, որոնցից մեկը փշրվում է և Իզման վերափոխվում է կատվի։ Կուսկոի և Իզմաի միջև պայքար է ընթանում հակաթույնի համար և այն բաժին է հասնում կայսրին։ Նա նորից մարդ է դառնում և փոխում է իր որոշումը Կուսկոտոպիաի վերաբերյալ։ Կայսրը փոքրիկ տուն է կառուցում հարևան բլրի վրա, Պաչաի ընտանիքի տան հարևանությամբ, իսկ Իզման պատժվում է մի քանի տարի ուղղիչ աշխատանքների սկաուտական ճամբարում։
Արտաքին հղումներ
‏‎
Կատեգորիա:2000 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր
Եղիազար Լազարյան
Աղազար Նազարեթի Լազարյան, ռուսական բանակի գնդապետ էր, հայ ազգային ազատագրական շարժման գործիչ, 1828 թվականի պարսկահայերի գաղթի կազմակերպիչներից։
Ծանոթագրություններ
Կատեգորիա:Լազարյաններ Կատեգորիա:Հայ սպաներ
Բիշբիզիդա
Բիշբիզիդա, լեռներ Հայկական լեռնաշխարհում։ Ուրմիո լճի արևելյան կողմում ընկած Գիզիլբունդա երկրում։ Հիշատակված է ասորեստանյան սեպագիր առձանագրություններում, որպես Շամշի-Ադադ թագավորի նվաճողների ուղի ։
Ծանոթագրություններ
Կատեգորիա:Լեռնաշխարհներ
Պեդորիչի (գյուղ, Գադյաչի շրջան)
Պեդորիչի (Педоричі), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1790 թվականին։
2001 թվականի տվյալներով Պեդորիչի գյուղում բնակվում էր 102 մարդ։ Բնակավայրը զբաղեցնում է 8,29 կմ² տարածք։ Բնակչության խտությունը կազմում էր 12,3 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Աբուլֆաթ Ալիև
Աբուլֆաթ Ասադ օղլի Ալիև (Əbülfət Əsəd oğlu Əliyev, ), Ադրբեջանի օպերային երգիչ քնարական (տենոր), Ադրբեջանական ԽՍՀ ժողովրդական արտիստ (1964) ;
Կենսագրություն
Աբուլֆաթ Ասադ օղլի Ալիևը ծնվել է 1926 թվականի դեկտեմբերի 30-ին։ Նրա հայրը մահացել է, երբ նա 7 տարեկան էր։ Նրա ընտանիքը տեղափոխվեց Ֆիզուլի քաղաքը։ Նրանք չորս տարի ապրել են Ֆուզուլիում։ Այնուհետև նրանք տեղափոխվել են Աղդամ։ Նա շարունակել է իր ուսումը թիվ 1 քաղաքային դպրոցում։ Այստեղ նա միացել է երաժշտական հանրությանը։ Նա տեղափոխվել է Բաքու, երբ 19 տարեկան էր։ 1945 թվականից նա եղել է Ադրբեջանի պետական ֆիլհարմոնիայի մենակատար։
Աբուլֆաթ Ալիևը, ով երկար տարիներ աշխատել է Օպերայի և բալետի թատրոնում, կատարել է Քերեմի, Մաջնունի («Ասլի և Քերեմ», «Լեյլի և Մեջնուն» Ուզեիր Հաջիբեկով) և Շահ Իսմայիլի («Շահ Իսմայիլ», Մուսլիմ Մագոմաև) դերերը։
1964 թվականիի հունիսի 29-ին նրան շնորհվել է Ադրբեջանական ԽՍՀ ժողովրդական արտիստի պատվավոր կոչում։ Աբուլֆաթ Ալիևը մահացավ 1990 թվականի դեկտեմբերի 27-ին։
Արտաքին հղումներ
Կատեգորիա:Ադրբեջանցի երգիչներ Կատեգորիա:Օպերային երգչուհիներ Կատեգորիա:Ադրբեջանական ԽՍՀ ժողովրդական արտիստներ
Դուբի (գյուղ, Իրշավայի շրջան)
Դուբի (Дуби), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Դուբի գյուղում բնակվում էր 197 մարդ։ Բնակավայրը զբաղեցնում է 0,709 կմ² տարածք։ Բնակչության խտությունը կազմում էր 277,86 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Կրող հրթիռ
Կրող հրթիռ, սարք, որը գործում է ռեակտիվ շարժման սկզբունքով (հրթիռ) և նախատեսված է օգտակար զանգվածի տիեզերք դուրս բերման համար։
Նովոշախտինսկի (քաղաքատիպ ավան, Միխայլովսկի շրջան)
Նովոշախտինսկի (Новошахтинский), քաղաքատիպ ավան Ռուսաստանի Պրիմորիեի երկրամասի Միխայլովսկի շրջանի կազմում։
Կրող հրթիռ
Կրող հրթիռները դասակարգվում են աստիճանների քանակով (մեկ, երկու աստիճան և այլն)։ Նրանք նույնպես բաժանվում են մեկ անգամյա կամ բազմակի օգտագործման համար նախատեսված։ Առավել մեծ տարածում են ստացել մեկանգամյա օգտագործման բազմաստիճան հրթիռները։ Մեկանգամյա հրթիռները ավելի պարզ կառուցվածք ունեն և հետևաբար ավելի հուսալի են։ Անհրաժեշտ է նշել, որ մեկ աստիճան ունեցող հրթիռը ուղեծրային արագության հասնելու համար պետք է ունենա մեկնարկային զանգվածի 7-10 % չափով վերջնական զանգված, որը ներկայիս տեխնոլոգիաների պայմաններում դարձնում է նրանց չափազանց ոչ արդյունավետ։ Մի քանի աստիճանների առկայությունը թույլ է տալիս զգալիորեն մեծացնել օգտակար զանգվածի հարաբերությունը հրթիռի մեկնարկային զանգվածին։ Միևնույն ժամանակ բազմաստիճան հրթիռները պահանջում են տարածություններ միջանկյալ աստիճանների ընկնելու համար։
Նովոշախտինսկի (քաղաքատիպ ավան, Միխայլովսկի շրջան)
Բնակչությունը 2012 թվականին գրանցված տվյալներով կազմում էր 7734 մարդ։
Կրող հրթիռ
Ամբողջապես բազմակի օգտագործման կրող հրթիռներ առայժմ գոյություն չունեն։ Մասնակիորեն բազմակի օգտագործման համակարգ է ամերիկյան «Սփեյս Շաթլ» (Տիեզերական մաքոք), ինչպես նաև սովետական «Էներգիա-Բուրան» համակարգը։ Այնուամենայնիվ «Սփեյս Շաթլ» ծրագիրը չկարողացավ զգալիորեն նվազեցնել բեռների ուղեծիր դուրս բերման գինը, բացի այդ բազմակի օգտագործման տրանսպորտային համակարգերը աչքի են ընկնում նախամեկնարկային պատրաստության բարդությամբ և ժամանակատարությամբ (նրանց նկատմամբ բարձր հուսալիության և անվտանգության պահանջների պատճառով)։
Նովոշախտինսկի (քաղաքատիպ ավան, Միխայլովսկի շրջան)
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Պրիմորիեի երկրամասի Միխայլովսկի շրջանի բնակավայրեր
Կրող հրթիռ
Արտաքին հղումներ
Կատեգորիա:Հրթիռներ
Սուրեն Ղազարյան
Սուրեն Վլադիմիրի Ղազարյան (Сурен Владимирович Газарян, ), ռուսաստանցի հայ հասարակական գործիչ, Հյուսիսային Կովկասի շրջակա միջավայրի պահպանության խորհրդի նախկին անդամ ։ Ռուսաստանի ընդդիմության համակարգող խորհրդի անդամ։
Գոլդմանի միջազգային բնապահպանական մրցանակի դափնեկիր։
Կենսագրություն
Սուրեն Ղազարյանը ծնվել է 1974 թվականի հուլիսի 8-ին, Կրասնոդարում։ 1993 թվականից սկսել է ակտիվորեն զբաղվել սպելեոլոգիայով։ Ինքնուրույն, Կրասնոդարի սպելեոխմբակի կազմում, Մոսկվայի պետական համալսարանի սպելեոակումբի հետ միասին, ուսումնասիրել է կովկասյան շատ քարանձավներ։ Ուսումնասիրության ընթացքում հիմնականում ուշադրություն է դարձրել չղջիկների կենսապայմանների ուսումնասիրության և նրանց պաշտպանության հարցերին։ 2001 թվականին ընտրվել է Ռուսաստանի քարանձավաբանների միության քարանձավների պաշտպանության հանձնաժողովի նախագահ, Կրասնոդարի երկրամասում Ռուսաստանի սպելեոլոգների միության համակարգող է ։ 1996 թվականին ավարտել է Կուբանի պետական համալսարանը, 2001 թվականին՝ Ռուսաստանի գիտությունների ակադեմիայի Ա. Ն. Սեվերցովի անվան էկոլոգիայի և էվոլյուցիայի ինստիտուտի ասպիրանտուրան։ Ատենախոսությունը պաշտպանել է «Արևմտյան Կովկասում չղջիկների (Chiroptera) բնակեցման էկոլոգիական և ֆաունիստական վերլուծությունը» թեմայով և ստացել է կենսաբանական գիտությունների թեկնածուի աստիճան, կենդանաբանի մասնագիտությամբ։ 2004 թվականից մինչև 2012 թվականի վերջը, մինչև Էստոնիա մեկնելը, աշխատել է ՌԳԱ-ի Կաբարդինո Բալկարիայի գիտական կենտրոնի լեռնային տարածքների էկոլոգիայի ինստիտուտում` որպես ողնաշարավոր կենդանիների բազմազանության լաբորատորիայի ավագ հետազոտող։ Հրապարակել է ավելի քան 60 գիտական աշխատանք։ Եղել է Ռոստովի մարզի, Դաղստանի, Կաբարդինո-Բալկարիայի, Ադիգեայի հանրապետության, Կրասնոդարի երկրամասի Կարմիր գրքերի հեղինակային խմբի անդամ։ Ռուսաստանի ներկայացուցիչն է UNEP / Eurobats միջազգային պայմանագրի գիտական կոմիտեում։
2004 թվականին դարձել է «Բնապահպանական հերթափոխ Հյուսիսային Կովկասում» հասարակական կազմակերպության անդամ։ 2005 թվականից այս կազմակերպության խորհրդի անդամ է։ 2015 թվականի ապրիլին լքել է Էկոհերթափոխը «անձնական հիգիենայի նկատառումներից ելնելով» ։ Նրա հեռանալու պատճառը համակարգող Անդրեյ Ռուդոմախայի գործողություններն էին, ով «այդպես էլ չհասկացավ, որ մարդիկ և հեղինակությունն ավելի կարևոր են, քան անձնական հավակնությունները» ։
Պաշտպանելով բարենպաստ միջավայրի համար քաղաքացիների իրավունքները՝ նա կարողացել է կանխել օլիմպիական օբյեկտների կառուցումը Սոչիի ազգային պարկում, Կովկասյան բնության արգելոցում գտնվող Լուննայա Պոլյանայի նստավայր, ՌԴ Նախագահի աշխատակազմի ֆիզկուլտուրային առողջության կենտրոն և Մեծ Ուտրիշի վայրի բնության հատուկ պահպանվող տարածք տանող ճանապարհների կառուցումը։ Նրա ուժերով չեղյալ համարվեցին բազմաթիվ վտանգավոր արտադրությունների կառուցման վերաբերյալ որոշումները։
Ամուսնացած է, ունի երկու դուստր։
Հասարակական գործունեություն
2000-ականների կեսերից ԶԼՄ-ները Ղազարյանի մասին գրում էին որպես Կուբանի և Կովկասի բնության և մշակույթի հուշարձանների ակտիվ պաշտպան։ 2005-2006 թվականներին նա ղեկավարել է «Համաշխարհային ժառանգության Արևմտյան Կովկասի խոցելի չղջիկների պահպանության գործողությունների ծրագիր» բնապահպանական նախագիծը ։ 2005 թվականին մամուլում հանդես գալով՝ նա ներկայացրել է Սոչի քաղաքի Խոստայի շրջանում գտնվող պալեոլիթի հուշարձաններ հանդիսացող երկու քարանձավների ծանր վիճակի մասին։ Բնապահպանի տվյալներով՝ հուշարձանները ոչնչացման սպառնալիքի տակ էին գտնվում վարձակալների գործողությունների պատճառով, որոնք տուրիստներից գումարներ էին գանձում քարանձավներ այցելելու և պալեոլիթի հուշարձանները «բարեկարգելու» համար, հողի հետ միասին փորփրում էին հնագիտական գտածոներով հարուստ մշակութային շերտը ։
Ղազարյանը լրատվամիջոցներում տեղեկատվություն էր տարածել Սոչիում 2014 թվականի ձմեռային օլիմպիական խաղերի համար օբյեկտների կառուցման հետ կապված Կրասնոդարի երկրամասի բնությանը սպառնացող վտանգի մասին։ 2009 թվականին, Անդրեյ Ռուդոմախայի հետ միասին, նա կալանավորվեց այն բանից հետո, երբ ակտիվիստները մի քանի ժամ կանխեցին Ադլեր - Կրասնայա Պոլյանա ճանապարհի շինարարության ընթացքում Ռուսաստանի Դաշնության Կարմիր գրքում ընդգրկված ծառերի ապօրինի հատումները։ Ղազարյանի և Ռուդոմախայի դեմ կազմվել էին արձանագրություններ՝ «ոստիկանության աշխատողի օրինական պահանջներին չենթարկվելու» և «սահմանային ռեժիմը խախտելու» կեղծ մեղադրանքների վերաբերյալ։ Միևնույն ժամանակ, Ղազարյանը վնասվել էր սղոցից, ապօրինի ծառահատումներին միջամտելու ընթացքում ։ Բացի այդ, Ղազարյանը դեմ էր Սոչիի ազգային պարկի տարածքում շինարարական կրաքարի ապօրինի արդյունահանմանը, ինչպես նաև տարածում էր  տեղեկատվություն օլիմպիական Սոչիի աղբավայրի կառուցման  վտանգի մասին, որի շինարարությունը թույլատրվել էր Կրասնոդարի երկրամասի իշխանությունների կողմից ։
2009 թվականի հունվարին Ղազարյանը Մեծ Ուտրիշի վայրի բնության հատուկ պահպանվող տարածքում ՌԴ նախագահի աշխատակազմի նստավայր տանող ճանապարհի ապօրինի շինարարության, շրջափակման ղեկավարներից էր։ Ճանապարհի շինարարությունը դադարեցվել է և մինչ օրս չի կառուցվել։ 2010 թվականին Ղազարյանը դատական հայց ներկայացրեց, որի արդյունքում չեղարկվեց այս ճանապարհի կառուցման նախագծի պետական բնապահպանական փորձաքննության հաստատման մասին հրամանը, ինչն անհնարին դարձրեց դրա շինարարության օրինական շարունակումը ։ 2010 թվականի դեկտեմբերի 12-ին, Ուտրիշի պաշտպանության համար ցույցի ժամանակ, նա ձերբակալվեց Անդրեյ Ռուդոմախայի և Դմիտրի Շևչենկոյի հետ միասին։ Ձերբակալման ժամանակ ոստիկանության աշխատակիցները ֆիզիկական ուժ գործադրեցին, իսկ լեյտենանտ Կուշչևսկին հայտարարել էր, որ Ղազարյանը կծել է իր ձեռքը ։ Այնուամենայնիվ, Քննչական կոմիտեի հետաքննությունը Ղազարյանի գործողություններում հանցակազմ չէր գտել, և 2011 թվականին Կրասնոդարի Պրիկուբանսկի շրջանի դատարանի որոշմամբ ոստիկանության աշխատակիցների գործողությունները Ղազարյանին և Շևչենկոյին ձերբակալելու ժամանակ անօրինական էին ճանաչվել ։
2012 թվականի գարնանը, Ղազարյանի և Ռուսական Գրինփիսի համատեղ գործողությունների արդյունքում, դատախազությունը դադարեցրեց «Շրջակա միջավայրի հետազոտության համար նյութեր պատրաստելու» մրցույթը` Մեծ Ուտրիշ պետական արգելոցը լուծարելու և Աբրաուսկի արգելոցի սահմաններն ու տարածքը փոխելու վերաբերյալ» ։ 2010-2011 թվականներին Ղազարյանը, «Հյուսիսային Կովկասի Էկոլոգիական հերթափոխ» կազմակերպության մյուս մասնակիցների հետ մեկտեղ, աջակցում էր Տուապսեի բնակիչների պահանջներին, ովքեր դեմ էին Եվրոքիմի Տուապսեյի տերմինալի շահագործմանը, որտեղ պետք է կազմակերպվին «չոր հատիկավոր պարարտանյութերի բեռնափոխադրման աշխատանքները»։ Բնապահպանների և տեղի բնակիչների կարծիքով, դա կարող է վատթարացնել Տուապսեի էկոլոգիական իրավիճակը։ Սակայն, Եվրոքիմի ներկայացուցիչները պնդում էին, որ տերմինալը կառուցվել է ժամանակակից տեխնոլոգիաների կիրառմամբ և որևէ սպառնալիք չի ներկայացնում ։ 2011 թվականի օգոստոսից այն սկսեց իր աշխատանքը։
2012 թվականի հուլիսի 7-ի գիշերը Կրասնոդարի երկրամասում տեղի ունեցավ մեծ ջրհեղեղ, որի արդյունքում զոհվեց ավելի քան 170 մարդ։ Ամենից շատ կորուստները՝ գրեթե 150 մարդ, զոհվել էին Կրիմսկ քաղաքում ։ Ղազարյանը ողբերգությունից անմիջապես հետո եկավ Կրիմսկ՝ տեղի բնակիչներին օգնելու համար ։ Լրատվամիջոցները հրապարակեցին ենթադրություններ, համաձայն որոնց աղետը տեխնոգեն բնույթ ուներ և կարող էր առաջանալ Նեբերջաևսկի ջրամբարից ջրի բացթողման արդյունքում։ Ղազարյանը հերքեց այս վարկածը՝ պնդելով, որ Կրիմսկը և հարևան Նիժնեբականսկայա գյուղը «դատապարտված են ջրհեղեղի գետի հեղեղատի մեջ գտնվելու պատճառով»։ Նրա կարծիքով, «առասպելական յոթ մետրանոց ալիքը», որը հանկարծակի հարվածեց Կրիմսկին, ձեռնտու էր տեղական իշխանություններին «որպես նրանց անգործության արդարացում»  ։ Նույն թվականին նա հանդես եկավ Ռուսաստանում «Մուսուլմանների անմեղությունը» ֆիլմի ցուցադրման արգելքի դեմ ։
Քրեական գործ «Տկաչովի ամառանոցի» ցանկապատի վերաբերյալ
Լայնորեն հայտնի դարձան ձերբակալությունների և հետապնդումների փաստեր կապված Գոլուբայա ծովածոցում (Ջուբգա գյուղի մոտակայքում) Կուբանի նահանգապետ Ալեքսանդր Տկաչյովի ամառանոցի կառուցման նպատակով անտառային ֆոնդի և ափամերձ գոտու հողերի բռնազավթման դեմ Ղազարյանի կողմից կազմակերպված հասարակական արշավներին մասնակցելու համար։ 2011 թվականի փետրվարին Տկաչովի ամառանոցի մոտ կազմակերպված ակցիային մասնակցելու համար Սուրենը, «Հյուսիսային Կովկասի Էկոլոգիական հերթափոխ» կազմակերպության երեք այլ ակտիվիստների հետ միասին, 7 օրով ձերբակալվեցին «ոստիկանության աշխատակիցների օրինական պահանջներին չենթարկվելու» մեղադրանքով ... 2011 թվականին, քաղաքացիական ակտիվիստների խմբի հետ միասին, նա մասնակցել էր Տկաչովի ամառանոցի ցանկապատի վրա «Սանյան գող է», «Անտառը ընդհանուր է» գրառումներ կատարելու ակցիային ։
Դրանից հետո նա «Հյուսիսային Կովկասի էկոլոգիական հերթափոխի» ակտիվիստ Եվգենի Վիտիշկոյի հետ միասին դարձավ «Տկաչովի ամառանոցի» ցանկապատի քրեական գործի գլխավոր մեղադրյալներից մեկը ։ Այս գործը հարուցվել էր 2011 թվականի դեկտեմբերին, «խուլիգանական դրդապատճառներից ելնելով «ցանկապատին վնաս պատճառելու համար», իսկ մեղադրյալներից մեկը Ղազարյանն էր ։ 2012 թվականի մայիսին Ղազարյանի և Վիտիշկոյի վերաբերյալ դատավարություն սկսվեց, որի արդյունքում՝ նրանք դատապարտվեցին երեք տարի պայմանական ազատազրկման՝ երկու տարի փորձաշրջանով ։ Քաղբանտարկյալների հետ համերաշխության միությունը Սուրեն Ղազարյանին և Եվգենի Վիտիշկոյին ճանաչեց որպես «քաղաքական դրդապատճառներով հետապնդվող անձինք» ։
Քրեական գործ «Պուտինի պալատի» վերաբերյալ
Ենթադրաբար, Պուտինը հայտնվել է «Պալատում» դրա վաճառքից հետո, 2011 թվականի օգոստոսի 6-ին և 7-ին Ռուսաստանի ԱԴԾ-ի սահմանային ծառայության կողմից արգելվել է քաղաքացիական նավարկությունը Կրինիցա և Պրասկովեևկա ավանների միջև։ Պարեկային նավերի ու առափնյա պահպանության նավերի պահպանության ներքո Սոչիից մոտեցել է Պուտինին պատկանող «Olympia» զբոսանավը։ Պալատի և զբոսանավի միջև նավարկել է մոտորանավակ, որով  մարդկանց են տեղափոխել։ Պրասկովեևկայի «Պալատի» մոտ Պուտինի լողանալու պատմությունը լայն հնչեղություն է ստացել։ Ըստ ամենայնի, սա էլ պատճառ է դարձել, որ Մոլոկանովյան կիրճի գետաբերանում նոր հանգրվան կառուցվի, որը քողարկված է կողմնակի անձանց տեսադաշտից։
2012 թվականի օգոստոսի սկզբին Սուրեն Ղազարյանը և քաղաքացիական ակտիվիստները փորձել են ափով անցնել մինչ նավամատույցը, որի մոտակայքում նոր հանգրվան էր կառուցվում։ «Ռուբին» մասնավոր պահպանության ընկերության պահակները փակել են նրանց ճանապարհը։ Պահակներին հրամայվել է պատ կազմել և թույլ չտալ, որ նրանք առաջ գան։ Չցանկանալով ագրեսիա հրահրել ՝ Սուրեն Ղազարյանն ու ակտիվիստները շուտով հեռացել են, իսկ հաջորդ օրը նրանք լողալով մոտեցել են լողացող կռունկին։
Այսպիսով, հնարավոր է եղել պարզել, որ նավամատույցի շինարարությունն իրականացնում է «Ալեքսանդր Չերնոուսով» լողացող կռունկը, որը, պատկանում է «Ռուսաստանի հատուկշին» դաշնային պետական ունիտար ձեռնարկությանը։ «Ներքին ծովային ջրերի մասին» օրենքի համաձայն, Սևծովյան ջրերում ցանկացած աշխատանքների նախագիծ պետք է անցնի պետական էկոլոգիական փորձաքննություն, ինչպես նաև հանրային քննարկումների ընթացակարգ։ Հասկանալի պատճառներով ոչ-ոք հանրային քննարկումներ չի անցկացրել Պուտինի զբոսանավի նավամատույցի նախագծի վերաբերյալ, և շինարարությունն իրականացվել է ապօրինի կերպով։
2012 թվականի օգոստոսին գործ է հարուցվել 119-րդ հոդվածի 1-ին մասի համաձայն՝ «Սպանության սպառնալիքներ կամ ծանր մարմնական վնասվածք հասցնելու» հատկանիշներով։ Դիմումը ստորագրել են «Պուտինի պալատի» պահակները, ովքեր պնդել են, որ Սուրենը «սպառնացել է սպանել» պահակախմբի երեք զինված անդամներին, նրանց վրա քարեր նետելով և սպառնալով ֆիզիկական բռնությամբ։ Այն հայտնաբերվել է տեսչական ստուգումից հետո, որի ընթացքում Ղազարյանը պարզել է, որ իրականացվում է ապօրինի շինարարություն Սև ծովում՝ «Պալատի» հարևանությամբ և կառուցվում է նավամատույց զբոսանավի համար։
Քաղաքական փախստականի կարգավիճակ ստանալուց երկու օր անց Ղազարյանը, պատասխանելով DW- ի լրագրողի այն հարցին, թե իր ընտանիքը մնացել  է Ռուսաստանում, ասաց․ «Երբ ես հեռացա, ճնշումների փորձեր եղան, բայց հետո դրանք դադարեցին։ Այնպես որ, նրանք ապրում են բավականին հանգիստ», իսկ այն հարցին, թե արդյոք նա այդ ժամանակվանից տեսել է իր ընտանիքը, նա պատասխանեց. «Երեխաները եկել էին ինձ այցելության ձմեռային արձակուրդներին» ։
Պարգևներ և շնորհակալագրեր
2011 թվականին Ղազարյանին շնորհվել է հատուկ մրցանակ «Ռուսաստանի բնության պահպանության համար», որը սահմանվել է Ռուսաստանի Դաշնության պետական դումայի Կայուն զարգացման խորհրդի կողմից Ռուսաստանի էկոլոգիական միության և «Ռոսէկոպրես» ասոցիացիայի հետ համատեղ ։
2012 թվականին Ռուսաստանի Դաշնության նախագահին առընթեր Քաղաքացիական հասարակության և մարդու իրավունքների զարգացման խորհրդի նախագահը շնորհակալություն է հայտնել բնապահպանության աշխատանքային խմբի անդամ Սուրեն Ղազարյանին` Խորհրդի աշխատանքներում ակտիվ ներդրման համար ։
2013 թվականի հունիսի 6-ին Ղազարյանը դարձել է Ռուսաստանի ամենամյա ազգային բնապահպանական մրցանակի դափնեկիր՝ արժանանալով «էկոլոգիայի և քաղաքացիական հասարակության» մրցանակի ։
2014 թվականին Սուրեն Ղազարյանին շնորհվել է «Գոլդման»-ի (The Goldman Environmental Prize) բնապահպանական մրցանակը ։
Ծանոթագրություններ
Կատեգորիա:Կուբանի պետական համալսարանի շրջանավարտներ Կատեգորիա:Կենսաբանական գիտությունների թեկնածուներ Կատեգորիա:«Յաբլոկո» կուսակցության անդամներ Կատեգորիա:Ռուս բնապահպաններ Կատեգորիա:Ռուս կենդանաբաններ Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Հայ բնապահպաններ
Կինը (ֆիլմ, 2017)
«Կինը» (The Wife), 2017 թվականի դրամատիկ ֆիլմ, որի ռեժիսորը Բյորնա Ռունգեն է։ Սցենարը հիմնված է Մեգ Վոլիտցերի համանուն վեպի վրա, սցենարի հեղինակը Ջեյն Անդերսոնն է։ Ֆիլմի պրեմիերան կայացել է 2017 թվականի սեպտեմբերի 12-ին, Տորոնտոյի կինոփառատոնում ։
Սյուժե
1956 թվականին Ջոան Արչերը, ով երազում էր գրող դառնալու մասին, հանդիպում է պրոֆեսոր Ջոզեֆ Քասթելմանի հետ, և նրանց մեջ սիրավեպ է սկսվում։ Նա նաև հանդիպում է գրողի, ում հեգնական հայացքները՝ ուղղված կին գրողների աշխատանքային հեռանկարներին, ազդեցություն են գործում Ջոանի վրա։ Երբ Ջոանը քննադատում է Ջոզեֆի աշխատանքը, վերջինս ասում է, որ իրենց հարաբերությունները շարունակություն չեն ունենա, եթե Ջոանը չհարգի իր աշխատանքը։ Ջոանը համաձայնում է խմբագրել նրա վեպը, և Ջոզեֆի անվան տակ հրապարակվելուց հետո՝ վեպը բեստսելեր է դառնում։
1993 թվականին Ջոզեֆ Քասթելմանին հայտնում են, որ նա պարգևատրվելու է գրականության Նոբելյան մրցանակով, ինչը չի ուրախացնում Ջոանին։ Նրանց որդին` Դևիդը, նույնպես երազում է գրող դառնալու մասին և ցանկանում է ստանալ հոր խորհուրդը՝ չիմանալով, որ Ջոանն է գրել նրա բոլոր վեպերը։ Նրանք մրցանակը ստանալու նպատակով ուղևորվում են Ստոկհոլմ, իսկ այդ ժամանակ կենսագիր Նատանիելը փորձում է պարզել Ջոանի և Ջոզեֆի կյանքի մանրամասները` կենսագրությունը գրելու նպատակով։
Նատանիելը հանդիպում է Ջոանին և ասում, որ ինքը տեղյակ է, որ Ջոզեֆի վեպերի զգալի մասը կամ բոլորը գրել է Ջոանը։ Ջոանը հերքում է նրա ենթադրությունները, բայց դա չի համոզում Նատանիելին։ Միևնույն ժամանակ Ջոզեֆը փորձում է գայթակղել երիտասարդ աղջկան, ում վստահել էին պարգևատրումից առաջ մասնակիցներին լուսանկարելը։ Ջոզեֆը դժգոհում է, որ Ջոանը չի ուղեկցել նրան մրցանակաբաշխությանը պատրաստվելու ժամանակ, որին ի պատասխան՝ Ջոանը մեղադրում է նրան՝ իրեն դավաճանելու փորձի մեջ։ Նրանց վեճը ավարտվում է, երբ զանգահարում է հեռախոսը, և նրանց դուստրը հայտնում  է, որ ինքը երեխա է ունեցել։
Պարգևատրման արարողությունից առաջ, Դևիդը` Նատանիելի հետ զրույցից հետո, փորձում է ծնողներից պարզել՝ արդյոք Ջոանն է գրել վեպերը իր հոր փոխարեն, բայց նրանք հերքում են։ Արարողության ժամանակ Ջոանի դժգոհությունը աճում է, և նա լքում է միջոցառումը։ Ջոզեֆը հետևում է նրան և խնդրում վերցնել մրցանակը, բայց նա հրաժարվում է։ Հյուրանոցում Ջոանը հայտնում է Ջոզեֆին, որ պատրաստվում է բաժանվել նրանից։ Նրանք վիճում են, որից հետո Ջոզեֆը սրտի կաթված է ստանում։ Ջոզեֆը հարցնում է՝ արդյոք Ջոանը սիրում է իրեն, նա պատասխանում է` «այո»։ Ջոզեֆը ասում է, որ Ջոանի մոտ լավ է ստացվում ստելը, և մի քանի րոպե անց մահանում է։
Ինքնաթիռում` տուն վերադառնալու ճանապարհին, Նտանիելը Ջոանին ցավակցում է։ Ջոանը ասում է նրան՝ եթե նա ինչ որ բան գրի, որը կվարկաբեկի Ջոզեֆի հեղինակությունը, ինքը կդիմի դատարան։ Դրանից հետո Ջոանը ասում է Դևիդին, որ տուն վերադառնլուց հետո նա կպատմի ճշմատությունը։
Քննադատություն
Ֆիլմը հիմնականում արժանացել է կինոքննադատների դրական գնահատականներին։ Rotten Tomatoes կայքում ֆիլմը ունի 84 % վարկանիշ` 189 գրախոսականի հիման վրա՝ 10-ից 7,1 միջին գնահատականով ։ Metacritic կայքում ֆիլմը 100-ից 77 գնահատական է ստացել՝ 36 գրախոսականի հիման վրա, ինչը համապատասխանում է «հիմնականում դրական գնահատականներր» կարգավիճակին ։
Ծանոթագրություններ
Կատեգորիա:2017 ֆիլմեր Կատեգորիա:Ամերիկյան վեպերի էկրանավորումներ Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆեմինիստական ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական ֆիլմեր Կատեգորիա:2017 դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Մեծ Բրիտանիայում նկարահանված ֆիլմեր Կատեգորիա:Շվեդական ֆիլմեր Կատեգորիա:Ամուսնական դավաճանությունը ֆիլմերում
Ջանգար
Ջանգարի առաջին գրառումը կատարվել է 1804 թվականին։ էպոսի երկու գլուխները առաջինը հետազոտել ու ռուսերեն, թարգմանել է միսիոներ-մոնղոլագետ Ալեքսեյ Բոբրովնիկովը, 1854 թվականին։ 1910 թվականին հրատարակվել է տասը գլուխ, որ գրառվել է ըստ Ջանգարի հայտնի ասացող էլյան Օվլի։
1940 թվականի աշնանը Խորհրդային Միությունում նշվել է Ջանգարի 500-ամյակը։
Ջերիթ
Ջերիթ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
(7804) Բոեսգարդ
(7804) Բոեսգարդ (Boesgaard), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,425254 ա. մ., առավելագույնը մոտենում է 2,0728 ա. մ. հեռավորության վրա և հեռանում 2,7777 ա. մ. ։ Արեգակի շուրջ մեկ ամբողջական պտույտ է կատարում 1379,54 երկրային օրվա ընթացքում, իր ուղեծրով շարժվելով միջինում 0,260957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,73° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիրելի Հանս, թանկագին Պյոտր
Սյուժե
1941-ի գարուն։ Գերմանացի ինժեներ Հանսը գործընկերների հետ գործնական այցով ժամանում է ԽՍՀՄ՝ ապակու մշակման գործարան։ Խորհրդա-գերմանական պակտին (23-ը օգոստոսի, 1939) և Խորհրդային Միության ու Գերմանիայի միջև բարեկամության և չհարձակման պայմանագրին (28-ը սեպտեմբերի, 1939) հաջորդող ժամանակաշրջանն է։ Պայմանագրի համաձայն՝ Խորհրդային Միությունը պարտավորվում էր հումք մատակարարել Գերմանիային, իսկ վերջինս պարտավորվում էր ԽՍՀՄ-ին մատակարարել արդյունաբերական նորագույն սարքավորումներ և տեխնոլոգիաներ։ Հանսի պատմությունն իսկապես դրամատիկ է։ Սա մոտալուտ պատերազմի կանխազգացման պատմություն է մի մարդու ապրումների մասին, որը չի գիտակցում, թե ինչ է կատարվում իր հետ։ Ասես առաջին արկն արդեն պայթել է նրա ներսում։ Ճակատագրի հրամայականով Հանսը վերադառնում է նույն վայրը, բայց արդեն մոտոցիկլով և գերմանացի սպայի համազգեստով։ Ապակու մշակման գործարանի նախկին ինժեները հեռադիտակը մոտեցնում է աչքերին. այդ հեռադիտակը ինքն է իր ձեռքով պատրաստել այդ նույն գործարանում։ Նրա գաղտնի անցյալը կրկին վերադառնում է իր մոտ։ Այդ ամենն իրոք պատահե՞լ է իրեն։ Իրականությու՞ն է, թե՞ ոչինչ չի նշանակում, չի էլ նշանակել։ Եվ պատմության ալիքներից խամրում է ամեն ինչ...
Ֆիլմում բացակայում են մարտական տեսարանները, ռեժիսորը իր ուշադրությունը կենտրոնացրել է ռուսների և գերմանացիների ներքին ապրումների վրա, ովքեր ստիպված են ապրել այդ ողբերգական դարաշրջանի կանոններին ենթարկվելով։
Ծանոթագրություններ
Կատեգորիա:Գերմանական դրամա ֆիլմեր Կատեգորիա:Ռուսական դրամա ֆիլմեր Կատեգորիա:2015 ֆիլմեր Կատեգորիա:Ռուսերեն ֆիլմեր
Աստերոիդների ցանկ (245501-245600)
Աստերոիդների ցանկ (245401-245500) * Աստերոիդների ցանկ * Աստերոիդների ցանկ (245601-245700)
Նամլու
Նամլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1886 թվականին գյուղն ունեցել է 162, իսկ 1908-ին՝ 650 կովկասի թաթար բնակիչ ։
Պետրոսելովկա (գյուղ, Գադյաչի շրջան)
Պետրոսելովկա (Петроселівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1870 թվականին։
Ներամ
Ներամ, Նեհրամ կամ Ներամի երկաթգծի կայարանի ավան (այժմ կոչվում է՝ Nehrəm), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Ծանոթագրություններ
Կատեգորիա:Բաբեկի շրջանի բնակավայրեր
Պետրոսելովկա (գյուղ, Գադյաչի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
Վիլմոշ Լազար
Վիլմոշ Հովհաննեսի Լազար կամ Լազարյան,  Ղազարյան, հունգարական հեղափոխության (1848-1849) հերոս էր, հայազգի զորապետ ։
Կենսագրություն
Շիրիմին կանգնեցված է դամբարան։ Արադում կառուցվել է հուշարձան՝ ի պատիվ Լազարի և մյուս 12 զորապետների։ Բուդապեշտի և այլ քաղաքների չորս փողոցներ կոչվում են Լազարի անունով։
Ծանոթագրություններ
Կատեգորիա:Հայ գեներալներ Կատեգորիա:Հունգարահայ ռազմական գործիչներ Կատեգորիա:Հունգարահայ քաղաքական գործիչներ Կատեգորիա:Արադի նահատակներ
Չիտլուկ
Չիտլուկ (Čitluk), քաղաք Բոսնիա և Հերցեգովինայի հարավային հատվածում։ Տեղակայված է Մոստար քաղաքից ոչ հեռու։ Վարչականերոն գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։
1971
15,359 ընդամենը
1991
1991 թվականի մարդահամարի տվյալների համաձայն՝ համայնքի բնակչությունը կազմում է 14,709 մարդ, որոնցից՝
Չիտլուկ քաղաքում 4,317 մարդ, որոնցից ավելի քան 99%-ը Խորվաթներ։
Արտաքին հղումներ
Կատեգորիա:Բոսնիա և Հերցեգովինայի քաղաքներ
Խոջումյան
Խոջումյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Պարսկերեն հիմքով ազգանուններ Կատեգորիա:Թուրքերեն հիմքով ազգանուններ
Ջերիթբեյ
Ջերիթբեյ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դուբրովկա (գյուղ, Իրշավայի շրջան)
Դուբրովկա (Дубрівка), գյուղ Ուկրաինայի Անդրկարպատյան մարզի Իրշավայի շրջանում։
Նովո-Շանգսկոե
Նովո-Շանգսկոե (Ново-Шангское), գյուղ Ռուսաստանի Կոստրոմայի մարզի Շարյինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոստրոմայի մարզի Շարյինսկի շրջանի բնակավայրեր
Մարբելա գավաթ
Պարգև
2012 թվականին գավաթի խաղարկությունը հաղթած թիմը ստացել է 12000 եվրո պարգև ։
Արտաքին հղումներ
Կատեգորիա:Ֆուտբոլ Կատեգորիա:Ֆուտբոլային մրցանակներ
Արսեն Եղիազարյան
Արսեն Արտաշեսի Եղիազարյան, հայ շախմատիստ, գրոսմայստեր (2001)։
«Երևան» ակումբի կազմում 1995 թվականին նվաճել է Եվրոպայի ակումբային գավաթը։
Լավագույն արդյունքները միջազգային մրցաշարերում.
2012 թ. ՀՀ Նախագահի հրամանագրով շնորհվել է ՀՀ վաստակավոր մարզչի պատվավոր կոչում ։
Արտաքին հղումներ
Կատեգորիա:Հայ շախմատիստներ Կատեգորիա:Հայ գրոսմայստերներ Կատեգորիա:ՀՀ վաստակավոր մարզիչներ Կատեգորիա:Շախմատի գրոսմայստերներ
Նավիլուդարա
Նավիլուդարա, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1906-1908 թվականներին գյուղն ունեցել է 158 քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (64301-64400)
Աստերոիդների ցանկ (64201-64300) * Աստերոիդների ցանկ * Աստերոիդների ցանկ (64401-64500)
Չորաբլիթ
Չորաբլիթ, օղաբլիթ, խմորից (որպես կանոն՝ քաղցր ցորենի) պատրաստված չոր, շրջանաձև ուտեստ։ Այս հրուշակեղենը մեծ տարածում ունի բելառուսական, լեհական, ռուսական և ուկրաինական խոհանոցներում։ Չորաբլիթի տեսակ է հանդիսանում օղաբլիթը։ Արևելյան սլավոնների մոտ թեյի հետ մատուցվող ամենատարածված ակրատներից է։
Նախկինում չորաբլիթները սովորաբար շարում էին առասանակի տեսքով և այդպես վաճառում, սակայն մեր օրերում ամենուր վաճառվում են փաթեթավորված չորաբլիթներ։ Մինչև 1950 թվականը օղաբլիթների կտրտումն ու պատրաստումը ձեռքով էր արվում, ավելի ուշ ներդրվեց հատուկ սարքավորում, որի միջոցով ձևավորվում էին օղաբլիթները ։
Հավանաբար «չորաբլիթ» անվանումը նշանակում է չորացրած մթերք, որն իրենից ներկայացնում է ձմռան պաշար ։
Պատրաստում
Չորաբլիթի խմորի համար անհրաժեշտ բաղադրիչներն են՝ ալյուրը, ձուն, աղը և ջուրը, ինչպես նաև համային հավելումները՝ կախված տվյալ բաղադրատոմսից։ Խմորը պատրաստելուց հետո՝ այն կտրում են բարակ շերտերով, որոնցից յուրաքանչյուրը պետք է ունենա 0,5 սմ հաստություն։ Շերտերից յուրաքանչյուրին շրջանի ձև են տալիս և գցում եռացող ջրի մեջ։ 4-5 րոպե անց շրջանաձև խմորները բարձրանում են ջրի երես, դրանք հանում են եռացող ջրից, ապա տեղափոխում են ջեռոց, որպեսզի թխվեն ։ Հրուշակեղենը չորանում է թխվելու ընթացքում, ընդ որում՝ չորաբլիթներն ավելի ուժեղ չորացման են ենթարկվում. պատրաստի օղաբլիթում ջրի առկայությունը կազմում է 14—17 %, չորաբլիթում՝ 8,5—12 % : Չորաբլիթի տրամագիծը կազմում է 4-12 սմ (սովորաբար օղաբլիթները չորաբլիթներից ավելի խոշոր են լինում)։ Պատրաստման ընթացքում չորաբլիթներին կարելի է ավելացնել նաև կակաչ կամ քունջութ, ավելի հազվադեպ՝ վանիլ կամ ընկույզի ալյուր։
Արտաքին հղումներ
Կատեգորիա:Հրուշակեղեն Կատեգորիա:Ուտեստներ այբբենական կարգով Կատեգորիա:Բելառուսական խոհանոց Կատեգորիա:Լեհական խոհանոց Կատեգորիա:Ռուսական խոհանոց Կատեգորիա:Ուկրաինական խոհանոց Կատեգորիա:Համաշխարհային խոհանոց
Միջազգային տիեզերական կայան
Միջազգային տիեզերական կայան (ՄՏԿ), (International Space Station, ISS), որպես բազմանպատակ տիեզերական հետազոտական համալիր օգտագործվող վարվող ուղեծրային կայան։ ՄՏԿ-ն համատեղ միջազգային նախագիծ է, որին մասնակցում են 15 երկիր (Բելգիա, Բրազիլիա, Գերմանիա, Դանիա, Իսպանիա, Իտալիա, Կանադա, Նիդեռլանդներ, Նորվեգիա, Ռուսաստան, ԱՄՆ, Ֆրանսիա, Շվեյցարիա, Շվեդիա, Ճապոնիա)   ։ ՄՏԿ-ի կառավարումն իրականացվում է՝ ռուսական մոդուլով՝ Կորոլյովում Տիեզերական թռիչքների կառավարման կենտրոնից, ամերիկյան մոդուլով՝ Լինդոն Ջոնսոնի անվան Տիեզերական թռիչքների կառավարման կենտրոնից Հյուստոնում։ Եվրոպական «Կոլումբոս» ու ճապոնական «Կիբո» լաբորատոր մոդուլների կառավարումը ղեկավարում են Եվրոպական տիեզերական գործալալության ղեկավարության (Օբերպֆաֆֆենհոֆեն, Գերմանիա) ու Ճապոնիայի օդատիեզերական հետազոտությունների գործակալության (ք. Ցուկուբա, Ճապոնիա) կենտրոնները ։ Կենտրոնների միջև անցկացվում է ինֆորմացիայի ամենօրյա փոխանակում։
Արտաքին հղումներ
Կատեգորիա:Տիեզերական կայաններ Կատեգորիա:Ուղեծրակայաններ
Էդվարդ Ջեններ
Էդվարդ Ջեններ (Edward Jenner, ), անգլիացի բժիշկ, ծաղկապատվաստման մեթոդի հիմնադիրը։ Բժշկություն ուսանել է Լոնդոնում, թվականից Գլոստերշիրում զբաղվել է բժշկական ինքնուրույն պրակտիկայով։
Կենսագրություն
Նկատել է կովի ծաղիկով հիվանդացած կթվորուհիների անընկալությունը բնական ծաղիկ հիվանդության հանդեպ։ 1796 թվականին Ջենները 8-ամյա Զեյմս Ֆիպսին պատվաստել է կովի ծաղիկ, ապա 1,5 ամիս անց՝ բնական ծաղիկ։ Վերջինով տղան չի հիվանդացել։ Պատվաստումները կրկնելով մի քանի ամիս և տարի անց, ապացուցել է ծաղկի դեմ վակցինացման հնարավորությունը և արդյունավետությունը։ 1803 թվականին Լոնդոնում հիմնվել է ծաղկապատվաստման ինստիտուտում (Թագավորական ջեններյան ընկերություն, Royal Jennerian Society), որը ղեկավարել է Ջենները։
1813 թվականին Օքսֆորդում Ջեններին շնորհվել է բժշկության դոկտորի աստիճան։ Ջենները ընտրվել է Եվրոպայի բազմաթիվ ակադեմիաների, ինստիտուտների և գիտական ընկերությունների պատվավոր անդամ։
Ծանոթագրություններ
Կատեգորիա:Անգլիացի բժիշկներ‎ Կատեգորիա:Անգլիացի կենսաբաններ Կատեգորիա:Կաթվածից մահացածներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Անգլիացի բնագետներ Կատեգորիա:Անգլիացի գիտնականներ Կատեգորիա:Լոնդոնի թագավորական ընկերության անդամներ Կատեգորիա:Ամերիկայի արվեստների և գիտությունների ակադեմիայի անդամներ
Գորգոր (գետ)
Գորգոր, գետ Հայկական լեռնաշխարհում, Ճորոխի ավազանում։ Սկիզբ է առնում Պոնտական լեռնահամակարգի Քառասնից կոչվող լեռներից և հոսում է Սպերի գավառակի տարածքում ։
Ծանոթագրություններ
Կատեգորիա:Թուրքիայի գետեր Կատեգորիա:Էրզրումի նահանգ
Պետրովկա-Ռոմենսկայա
Պետրովկա-Ռոմենսկայա (Петрівка-Роменська), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Պետրովկա։ Հիմնադրվել է 1625 թվականին։
2001 թվականի տվյալներով Պետրովկա-Ռոմենսկայա գյուղում բնակվում էր 2 721 մարդ։ Բնակավայրը զբաղեցնում է 4077 կմ² տարածք։ Բնակչության խտությունը կազմում էր 667,4 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1625 թվականին հիմնադրված բնակավայրեր
Նովոշանովո
Նովոշանովո (Новошаново), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Կաիմանա
Կաիմանա (Kaimana), նավահանգստային ոչ մեծ քաղաք Ինդոնեզիայի Արևմտյան Պապուա մարզի Կաիմանայի ռեգենտությունում, որի վարչական կենտրոնն է։ 2010 թվականին անցկացված մարդահամարի տվյալներով բնակչության թվաքանակը եղել է 13.613 :
2007 թվականի մարտ ամսին Ինդոնեզիայի ռազմածովային ուժերը զորավարություններ են անցկացրել քաղաքի մերձակա ջրերում՝ Կաիմանայի ծովածոցում ։ Նավահանգստից բացի՝ քաղաքն ունի օդանավակայան։
Ուշագրավ փաստեր
Կաիմանան մաս է կազմում Արևմտյան Պապուայի ծովային պահպանվող տարածքի (արգելոցի) ։ Շրջակա անտառներում մի ժամանակ տարածված թիթեռները վերացման եզրին են ։
Քաղաքի մերձակա ջրերում, մասնավորապես Տրիտոնի ծովախորշում կարելի է տեսնել կետեր, այդ թվում Բրայդի կետ անվանումով հայտնի ծովային հսկաներ  ։
Կլիմա
Կաիմանային բնորոշ է արևադարձային անձրևային անտառների կլիման. հորդառատ անձրևներ կարող են տեղալ տարվա ցանկացած եղանակի։
Ծանոթագրություններ
Կատեգորիա:Ինդոնեզիայի քաղաքներ Կատեգորիա:Ինդոնեզիայի բնակավայրեր Կատեգորիա:Նավահանգիստներ Կատեգորիա:Խաղաղ օվկիանոսի նավահանգիստներ Կատեգորիա:Ինդոնեզիայի նավահանգիստներ
Ռազազ
Ռազազ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(7805) Մունս
(7805) Մունս (Moons), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,275835 ա. մ., առավելագույնը մոտենում է 1,9724 ա. մ. հեռավորության վրա և հեռանում 2,5792 ա. մ. ։ Արեգակի շուրջ մեկ ամբողջական պտույտ է կատարում 1254,03 երկրային օրվա ընթացքում, իր ուղեծրով շարժվելով միջինում 0,287073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դունկովիցա
Դունկովիցա (Дунковиця), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Դունկովիցա գյուղում բնակվում էր 815 մարդ։ Բնակավայրը զբաղեցնում է 1404 կմ² տարածք։ Բնակչության խտությունը կազմում էր 580,48 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1448 թվականին հիմնադրված բնակավայրեր
Պրիզրենի սանջակ
Պրիզրենի սանջակ (Prizren Sancağı, Sanxhaku i Prizrenit, Призренски санџак), Օսմանյան կայսրության սանջակներից մեկը Պրիզրեն վարչական կենտրոնով։ Այն հիմնադրվել է Օսմանյան կայսրության կողմից Պրիզրենի գրավումից անմիջապես հետո, 1455 թվականին, Սերբական դեպրոտիայում ։ Սերբիայի մնացած տարածքը զավթվեց 1459 թվականին Սմեդերևոյի անկումից հետո և բաժանվեց հետևյալ սանջակների. Վուչիտրնի, Կրուշեվացի սանջակ և Սմեդերևոյի սանջակ։ 1912 թվականին Առաջին Բալկանյան պատերազմի սկզբում Սերբիայի թագավորության և Չեռնոգորիայի թագավորության զորքերը գրավեցին Պրիզրենի սանջակի տարածքը։ 1913 թվականի մայիսի 30-ին ստորագրված Լոնդոնի հաշտության համաձայնագրի պայմանների համաձայն, Պրիզրենի սանջակի տարածքը բաժանվել է Սերբիայի և Չեռնոգորիայի միջև։
Վարչական բաժանում
Օսմանյան կայսրության գրանցամատյանի համաձայն, 1571 թվականին Պրիզենիւ սանջակը բաղկացած էր հինգ նահիյաներից. Պրիզրեն, Հոչա, Ժեժնա, Տրգովիշտե և Բիհոր։
Սանջակին երբևիցե պատկանած տարածքի հիմնական մասը այժմ մտնում է Կոսովոյի (Պրիզրեն և Հոչա), Սերբիայի (Ժեժնա, Նովի Պազար քաղաքից 20 կմ դեպի հարավ-արևելք) և ամենափոքր մասը Չեռնոգորիայի (Բիհոր և Տրգովիշտե, Ռոզաեի մոտ) կազմի մեջ։
Շկոդեր, Պրիզրեն և Կոսովո վիլայեթներ
1867 թվականին Պրիզենի սանջակը միավորվել է Դիբրինի սանջակի և Սքադարի սանջակի հետ և միասին ձևավորել են Շկոդերի վիլայեթը։ 1871 թվականին Պրիզենի սանջակը մտավ նորից ստեղծված Պրիզենի վիլայեթի կազմի մեջ ։ Իր հերթին Պրիզենի վիլայեթը Պրիզենի սանջակի հետ միասին մտել է Կոսովոյի վիլայեթի կազմի մեջ, որը ստեղծվել է 1877 թվականին։ Պրիզենը դարձավ Կոսովոյի վիլայեթի վարչական կենտրոնը ։
Նիշի և Պիրոտի սանջակը Վրանեի հետ միասին բաժանվեցին Կոսովոյի Վիլայեթից և դարձան Սերբիայի իշխանության տարածքներ, 1878 թվականի Բեռլինի կոնգրեսի արդյունքներով։ Դրանից հետո Դիբրի սանջակը տեղափոխվել է Մանաստիր վիլայեթ։ Այս բոլոր փոփոխություններից հետո Կոսովոյի վիլայեթը բաղկացած էր երեք սանջակներից՝ Պրիզենի, Սկոպյան և Նովոպազարյան ։ Չնայած Բեռլինի կոնգրեսի որոշմանը, Նովոպազարյան սանջակի նկատմամբ վերահսկողությունը Ավստրո-Հունգարիային փոխանցելուն, այն դե ֆակտո մնաց Օսմանյան կայսրության ղեկավարության տակ ։
Երիտթուրքերի հեղաշրջում
1908 թվականին Երիտթուրքերի հեղաշրջումից հետո Օսմանյան կայսրությունում տեղի են ունեցել առաջին խորհրդարանական ընտրությունները, այդ թվում նաև Պրիզրենի սանջակում։
Վերացում
Մինչև 1912 թվականի հոկտեմբերի վերջը Առաջին Բալկանյան պատերազմի ժամանակ Սերբիայի թագավորության և Չերնոգորիայի զորքերը գրավեցին Պրիզրենի սանջակը ։ 1913 թվականի Լոնդոնի կոնֆերանսի ժամանակ ստորագրված Լոնդոնի հաշտության համաձայնագրի պայմանների համաձայն, նրա տարածքը բաժանվել է Սերբիայի և Չեռնոգորիայի միջև։
Գրականություն
Կատեգորիա:1913 կազմալուծումներ Օսմանյան կայսրությունում Կատեգորիա:1913 կազմալուծված պետություններ և տարածքներ
(7806) Ումասլովել
(7806) Ումասլովել (Umasslowell), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում ։
Միջին հեռավորությունը Արեգակից կազմում է 2,424721 ա. մ., առավելագույնը մոտենում է 1,9577 ա. մ. հեռավորության վրա և հեռանում 2,8918 ա. մ. ։ Արեգակի շուրջ մեկ ամբողջական պտույտ է կատարում 1379,09 երկրային օրվա ընթացքում, իր ուղեծրով շարժվելով միջինում 0,261043 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,66° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Լյուբոշ Կոհոուտեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մա Հուատեն
Մա Հուատեն (马化腾, հոկտեմբերի 29, 1971, Շանտոու, Գուանդուն, Չինաստան), չինացի համացանցային ձեռնարկատեր, Չինաստանի ամենամեծ համացանցային ընկերություններից մեկի՝ Tencent Inc.-ի հիմնադիրը ։ 2007 և 2014 թվականներին Թայմ ամսագիրը նրան անվանել է աշխարհի ամենախելացի մարդկանցից մեկը ։ 2016 թվականի հունվարի դրությամբ Ֆորբս ամսագրի աշխարհի ամենահարուստ մարդկանց ցանկում զբաղեցնում է 55-րդ հորիզոնականը՝ 18.8 մլրդ ԱՄՆ դոլար կարողությամբ ։
Կենսագրություն
Մա Հուատենը ծնվել է 1971 թվականի հոկտեմբերի 29-ին Գուանդուն պրովինցիայի Շանտոու քաղաքում։ 1993 թվականին ավարտել է Շենչժենի համալսարանը՝ համակարգչային տեխնիկա մասնագիտությամբ և աշխատանքի է անցնում Runxun Communications Development Co. Ltd կազմակերպությունում։ 5 տարի անց թողնում է աշխատանքը և Շենչժենում ընկերների հետ բացում է Tencent կազմակերպությունը, որը շարժական հեռախոսակապի տեղական ընկերություն էր։
1999 թվականին ընկերությունը մշակեց հաղորդագրությունների վայրկենական փոխանակման ծրագիր՝ OICQ (Open ICQ) չինական միջերեսով։ 1999 թվականի հոկտեմբերին Tencent-ը ամերիկյան և հոնգկոնգյան ընկերությունների կողմից 20 % արժեթղթերի դիմաց ստացավ 2.2 մլն ԱՄՆ դոլարի վենչուրային ֆինանսավորում, որը հնարավորություն տվեց հաղթահարել առաջացած դժվարությունները ։ Դրանից հետո մեսենջերը վերանվանվեց QQ և այն սկսեցին առաջ մղել որպես առանձին պրոդուկտ։
QQ-ն ստեղծեց նոր երիտասարդական համացանցային մշակույթ։ Եթե Գուգլի և Յահուի նման ընկերությունների համար մեսենջերները միայն կարգավորումներ էին հիմնական ծառայությունների համար, ապա Tencent-ը QQ-ն վերածեց հզոր կոմերցիոն մարքեթինգային գործիքի, որի օգնությամբ մյուս սեգմենտներում դարձավ առաջատար․ կազմակերպությանն են պատկանում առցանց խաղեր, հայտնի սոցիալական կայք Qzone-ը, TenPay էլեկտրոնային համակարգը։ 2010 թվականին Tencent-ը ամենաթանկարժեք չինական ինտերնետ-ընկերությունն էր, որի կապիտալը գերազանցում էր 30 մլրդ ԱՄՆ դոլարը, որը նրան հնարավորություն տվեց աշխարհում զբաղեցնել 3-րդ տեղը՝ Գուգլից և Ամազոնից հետո։ 2012 թվականին QQ ծրագրի ակտիվ օգտատերերի թիվը հասավ 784 մլն-ի։
Մա Հուատենի բիզնեսի հաջողությունը, ինչպես և մյուս խոշոր չինական կազմակերպությունների դեպքում, հանդիսանում է արևմտյան անալոգների նորարարական պատճենումը հսկայական չինական շուկայի համար։ Մա Հուատենի բիզնեսի մարտավարության յուրահատկությունը այլ չինական կազմակերպություններից ավելի ակտիվ ներդրումներն են օտարերկրյա ակտիվներ ։
ԶԼՄ
2010 թվականին համաշխարհային ԶԼՄ-ում ակտիվ շրջանառվում էր մի միջադեպ․ Մա Հուատենը, ում կարողությունն այդ ժամանակ գնահատվում էր 4.4 մլրդ ԱՄՆ դոլար, Շենչժենի քաղաքային բյուջեից ստացել է ամենամսյա 450 ԱՄՆ դոլարի նպաստ՝ որպես աջակցություն քաղաքի գործարարներին և հաջողակ ձեռնարկատերերին ։
Ծանոթագրություններ
Կատեգորիա:Չինացի գործարարներ
Խոկ
Ծանոթագրություններ
Կատեգորիա:Քենգերլիի շրջանի բնակավայրեր
Սան Լորենցո դի Սեբատո
Սան Լորենցո դի Սեբատո St. Lorenzen, San Lorenzo di Sebato), կոմունա Իտալիայի Տրենտինո Ալտո Ադիջե մարզի Բոլցանո գավառում։ Սահմանակից է Բրունիկո, Կիենես, Ֆալցես, Լուզոն, Մարեբե, Ռոդենգո համայնքներին ։
Բնակչության թվաքանակը 2014 թվականի տվյալներով եղել է 3.860 ։ Բնակչության խտությունը՝ 67 մարդ/կմ²։ Տարածքը՝ 51 կմ²։ Փոստային ինդեքս՝ 39030։ Հեռախոսային կոդ՝ 0474։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պերևոզ (գյուղ, Գադյաչի շրջան)
Պերևոզ (Перевіз), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1795 թվականին։
2001 թվականի տվյալներով Պերևոզ գյուղում բնակվում էր 40 մարդ։ Բնակավայրը զբաղեցնում է 0,629 կմ² տարածք։ Բնակչության խտությունը կազմում էր 63,59 մարդ/կմ²։
Արցախի թագավորություն
Արցախի Թագավորություն, միջնադարյան հայկական պետություն, որն ընդգրկում էր Խաչենի, Գարդմանի և Գեղարքունիքի իշխանությունները։ Արցախի թագավորական տոհմը Սյունիների մի ճյուղն էր կազմում և կոչվում էր Խաչենի իշխանական տոհմ։ Արցախի թագավորությունը ստեղծվեց այն ժամանակ, երբ Խաչենի իշխան Հովհաննես Սենեքերիմը 1000 թվականին յուրացրեց միապետական տիտղոսը և նրա իշխանությունը ճանաչվեց Բյուզանդիայի և Պարսկաստանի կողմից։ Արցախի թագավորությունը ուշ միջնադարում Արևելյան Հայաստանի հայկական պետականության վերջին բեկորն էր ու թեև այն վերացավ 1261 թվականին Արղուն խանի կողմից Արցախի թագավոր Ջալալ Ա-ի սպանությամբ, Արցախ-Խաչենի պայազատները շարունակեցին իշխել Արցախում մինչև 19-րդ դարի սկիզբ։ Արցախի իշխաններից են սերված Ղարաբաղի մելիքությունները և 20-րդ դարում հայկական ազնվականության զգալի մասը։ Հայոց պատմության այնպիսի դեմքեր, ինչպիսին են Իսրայել Օրին՝ 17-րդ դարում հայ ազգային ազատագրական շարժման հիմնադիրը, և Խաչատուր Աբովյանը՝ արդի արևելահայերեն գրական լեզի հիմնադիրը, սերված են եղել Արցախի թագավորներից։
Աղբյուրներ
Կատեգորիա:Արցախի պատմություն Կատեգորիա:Խաչենի իշխանություն Կատեգորիա:1000 հիմնադրված պետություններ և տարածքներ Կատեգորիա:1261 կազմալուծված պետություններ և տարածքներ Կատեգորիա:Մերձավոր Արևելքի պատմական պետություններ
Վոլնովախայի մոտ ավտոբուսի գնդակոծում
Վոլնովախայի մոտ ավտոբուսի գնդակոծում, 2015 թվականի հունվարի 13-ին «Դոնեցկ-Զլատոուստովկա» ուղևորատար ավտոբուսի գնդակոծումը, որը շարժվում էր Ն-20 ավտոճանապարհով և կանգ էր առել Վոլնովախա քաղաքից ոչ հեռու գտնվող անցակետում` անձնագրային հսկողություն անցնելու համար։ Հարձակման հետևանքով զոհվել է 12, վիրավորվել՝ 18-ը ։
Ուկրաինայի արևելքում հակամարտության կողմերը կատարվածի մեղքը բարդել են միմյանց վրա։ Ինչպես Ուկրաինան, այնպես էլ ինքնահռչակ Դոնեցկի Ժողովրդական Հանրապետությունը կատարվածն ահաբեկչական գործողություն են ճանաչել։
ԵԱՀԿ հատուկ մոնիթորինգային առաքելության հետազոտությունների համաձայն՝ տեղի ունեցածի պատճառը հյուսիս-հյուսիս-արևելյան ուղղությունից հրթիռակոծությունն է եղել ։ ԵԱՀԿ-ի զեկույցում կա անօդաչու թռչող սարքի լուսանկար, որտեղ երևում են ձագարափոսերը ։ Human Rights Watch-ի, փորձագետների կարծիքով, որոնք ուսումնասիրել են պատահարի վայրը, գնդակոծությունն իրականացվել է «Գրադ» համազարկային հրթիռային կայանքից հյուսիս-արևելյան ուղղությամբ՝ ապստամբների կողմից վերահսկվող տարածքներից ։
Իրադարձությունների ընթացք
ԶԱԶ A07A1 «I-VAN» ուղերթային ավտոբուսը, ԱՆ 0985 ԱԱ, ավտոմոբիլային պետհամարանիշով ավտոբուսը, որը վարել էր «Դոնեցկ («Յուժնի» ավտոկայան)-Զլատոուստովկա» երթուղով, շարժվել էր Զլատոուստովկայից Դոնեցկ ուղղությամբ և կանգ էր առել № 5 բլոկում (47°36’47.07"N 37°31’45.93"E) Բուգաս գյուղի մոտակայքում՝ Վոլնովախու սահմանային գոտում անձնագրային հսկողություն իրականացնելու համար։ Դրա ընթացքում նա ենթարկվել է գնդակոծության։
Միջադեպից հետո «Դոնեցկ-Մարիուպոլ» մայրուղում մարդատար ավտոբուսների երթևեկությունը մի քանի օրով դադարեցվել է։ 2015 թվականի հունվարի 16-ին Դոնեցկի ՄՊՎ-ի մամուլի ծառայությունը հայտնել էր «Դոնեցկ-Մարիուպոլ» մայրուղու վրա երթևեկությունը վերսկսելու մասին ։
Ուկրաինայի վարկածներ
Ուկրաինական կողմի վարկածի համաձայն՝ տեղի ունեցածի պատճառ է դարձել ԴԺՀ-ի կողմնակիցների կողմից ԲՄ-21 Գրադ բլոկ-պոստից գնդակոծումը Վոլնովախայի մերձակայքում, որի մոտ կանգ է առել ավտոբուսը՝ արձակելով ավելի քան 40 արկ, ինչի հետևանքով արկերից մի քանիսը պայթել են երթուղային ավտոբուսի մոտ ։
Ուկրաինայի պաշտպանության նախարարության գլխավոր շտաբի ներկայացուցչի հայտարարության համաձայն՝ գնդակոծությունն իրականացվել է Դոկուչաևսկ քաղաքից ։ Դոկուչաևսկը գտնվում է Վոլնովախայից մոտ 20 կմ դեպի հյուսիս-արևելք (մի քանիսը՝ դեպի «Վոլնովախա-Դոնեցկ» մայրուղուց»)։ Տեղի բնակիչների պնդմամբ՝ ԴԺՀ-ի դիրքերից քաղաքի մերձակայքում պարբերաբար գնդակոծություններ են իրականացվել «Գրադներից» և հրետանիից ։